Trestný rozkaz Okresného súdu Spišská Nová Ves sp. zn. 4T/63/2024 z 31. 7. 2024
Trestný rozkaz Okresného súdu Spišská Nová Ves z 31. júla 2024, sp. zn. 4T/63/2024, ECLI:SK:OSSN:2024:7624010455.2
Súd: Okresný súd Spišská Nová Ves
Spisová značka: 4T/63/2024
ECLI: ECLI:SK:OSSN:2024:7624010455.2
Dátum vydania: 31. 7. 2024
Forma: Trestný rozkaz
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4T/63/2024 7624010455 31. 07. 2024 JUDr. Petra Pavlisová ECLI:SK:OSSN:2024:7624010455.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves, samosudkyňou JUDr. Petrou Pavlisovou, podľa § 353 ods. 1 Tr. poriadku dňa 31. júla 2024, takto rozhodol: Obvinený: A. B., nar. XX.XX.XXXX v B., okres B., trvale bytom B., C. XXX/X, D. B., toho času vo väzbe v ÚVV a ÚVTOS Košice od 23.4.2024 uznáva
sa
za
v i n n é h o, ž e
dňa 21. apríla 2024 v meste B., okres B., E. F. C. XXX/X, v priestoroch spoločného dreveného príbytku, zo žiarlivosti, od ranných hodín na ul. C. XXX/X, vulgárne nadával a urážal svoju manželku, poškodenú G. B., pričom v čase okolo 15.30 hod. uvedeného dňa vzal z kuchynskej linky kuchynský nôž s čepeľou o dĺžke 14,5 cm a držiac ho v ruke smeroval k poškodenej so slovami, že ju pichne, že ju zabije, čím u nej vzbudil obavu o život a zdravie, že svoje vyhrážky uskutoční a preto z príbytku rýchlo utiekla, teda - inému sa vyhrážal smrťou takým spôsobom, že to mohlo vzbudiť dôvodnú obavu a čin spáchal závažnejším spôsobom konania - so zbraňou a na chránenej osobe - blízkej osobe, č í m
s p á ch a l
- prečin nebezpečného vyhrážania podľa § 360 ods. 1, ods. 2 písm. a/, b/ Tr. zákona s použitím § 138 písm. a/ Tr. zákona, § 139 ods. 1 písm. c/ Tr. zákona, za
to
mu
ukladá
Podľa § 360 ods. 2 Tr. zákona s použitím § 36 písm. l/ Tr. zákona, § 38 ods. 2, 3 Tr. zákona trest odňatia slobody v trvaní 7 (sedem) mesiacov. Podľa § 49 ods. 1 písm. a/ Tr. zákona mu výkon trestu odňatia slobody podmienečne odkladá.
Podľa § 50 ods. 1 Tr. zákona určuje skúšobnú dobu v trvaní 14 (štrnásť) mesiacov. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu bol v lehote podaný odpor, samosudca rozhodne podľa § 241 ods. 1 písm. j/ o prijatí obžaloby a nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

